ב"ה

**~היומן של שרה~**

לכבוד יומני היקר. רציתי לספר על חטא העגל. ובכן, זה התחיל כשבנ"י החליטו שמשה הוא האלוקים שלהם. לכן, אהרון ביקש מכולם להביא את כל התכשיטים שלהם(חשב שזה יקח הרבה זמן, ומשה יספיק לרדת מההר)

אבל, קרה משהו אחר, להפתעת אהרון, כולם(חוץ מהנשים) הביאו את התכשיטים מאד מהר. אהרון לקח את כל התכשיטים והכניס לאש. מיכה, שמשה הוציא אותו כשהיה תינוק, כי ריחם עליו מאד, היה איש לא כ"כ טוב. הוא הלך לים ששם משה הכניס את הפתק עם שם הקב"ה, מצא אותו, והכניס אותו ישר לתוך האש. פתאום יצא מזה עגל מזהב. הערב רב אמרו שזה האלוקים של כל היהודים. המון יהודים האמינו, וכל מי שהאמין רקד סביב העגל.

טוב, אז בואו נספר קצת גם על משה וה'. ה' אמר למשה, שבנ"י סרו מהיהדות, והם משתחווים לעגל, וחושבים שזה האלוקים שלהם, ואז ה' אמר שהוא יהרוג את כל בנ"י, חוץ ממשה, ממשה הוא יעשה עם גדול. אבל משה, לזה לא הסכים. משה התחנן מאד לה' שיסלח לעמו ולא יעשה להם כלום, כי הרי הוא הבטיח לאברהם וליצחק שהעם יהיו בלי סוף כמו הכוכבים בשמים. לשמחת משה, ה' התחרט, והסכים.

משה ירד מההר ובידו הלוחות, שכתובים משני הצדדים, המצוות. ה' גם הכין וגם כתב את הלוחות- אבל לא כתב סתם, כמו שכותבים באבן. כשמשה ירד, חיכה לו יהושע, והם שמעו קולות. יהושע אמר שזה נראה קול ענות, (קול חלש) ומשה אמר, שכנראה קולות מלחמה(קול חזק). כשמשה התקרב הוא ראה שהרבה יהודים רוקדים סביב עגל זהב. מרוב אהבת ישראל הוא זרק את הלוחות ושבר אותם. ולמה זה אהבת ישראל? כי בלוחות כתוב, לא לעבוד עבודה זרה, אלא לעבוד את ה', ומשה לא רצה שבנ"י יחטאו בזה, לכן שברם. אח"כ הוא לקח את העגל וטחן אותו עד שנהיה דק וזרק את זה למים, והשקה את בנ"י עם המים האלו. משה אמר לאהרון, מה בנ"י עשו, שאתה 'מחטיא' אותם? אהרון ענה שהעם אמר לו שמה הוא האלוקים שלהם שהוציא אותם ממצרים... וכך אהרון סיפר לו את כל מה שהיה, ולא התכוון לזה. אח"כ משה עשה אסיפה עם כל בני לוי.(הם לא חטאו) ומשה אמר להם להרוג 'איש את אחיו ואיש את רעהו ואיש את קרובו'

בני לוי כך עשו, באותו היום מתו בערך 3000 אנשים. ה' עשה מגפה, לכל מי שהשתתף בחטא העגל, שאהרון עשה. ה' אומר למשה 'תעלה' לארץ ישראל. למה דווקא 'תעלה' ולא תילך או משהו כזה? כי ארץ ישראל היא הכי גבוהה(קדושה) מכל הארצות, כדי לכבד אותה, אומרים 'תעלה'. תעלה לארץ שנשבעתי לאברהם, יצחק ויעקב. אביא לכם מלאך, ואגרש את כל העמים האחרים. אני אומר לך לקחת את בנ"י לארץ זבת חלב ודבש ואני שולח מלאך, כי אתם עם קשה עורף ואתם ממרים בי(לא מקשיבים), והמלאך ישמור עליכם בדרך. כשבנ"י שמעו זאת, הם היו ממש עצובים. משה לא רצה להיות עם בנ"י, שחטאו, ולכן בנה לו בית מחוץ למחנה, רחוק מהמחנה, וקרא לו 'אוהל מועד', וכל מי שרצה לשאול\להגיד משהו למשה היה בא אליו, אל אוהל מועד. כשמשה הלך לאוהל, כל בנ"י הסתכלו עליו עד שנכנס לאוהל. כשמשה נכנס לאוהל ירד עמוד הענן ועמד הפתח האוהל, ודיבר עם משה. כל בנ"י ראו זאת והשתחוו, כל אחד בפתח אוהלו. ה' דיבר עם משה ממש פנים אל פנים. משה אמר לה': "אתה אומר לי להעלות את כל בנ"י לאַרץ, ואתה לא בא איתנו,( לא שה' לא מגיע, לא רואים אותו.) הרי מצאת חן בעיני?" והמשיך: "אם מצאת חן בעיני, בוא איתנו לאַרץ." ועוד הפעם, ניסה עוד משהו: "כי מצאת חן בעיני, תראה לי את הכבוד שלך, אותך, בעצמך!" ה' אמר למשה, שהוא לא יכול לראות את הפנים שלו, כי מי שרואה את הפנים לא יכול להמשיך לחיות, אז הוא יראה רק את האחורה שלו, איפה שהתפילין המיוחדות. טוב, נמשיך הלאה. ה' אמר למשה, שיכין שני לוחות כמו הראשונים, וה' יכתוב את מה שהיה כתוב בלוחות הראשונים, שמשה שבר. ה' הוסיף ואמר: "היה מוכן, מחר בבוקר עלה להר סיני, והיה בראש ההר" ה' גם אמר למשה: "עלה בלי אף אחד, וגם אף אחד לא יעמוד ליד ההר, אפילו הצאן והבקר." משה, כציווי ה', הכין לוחות חדשים, כמו הראשונים, הביא אותם, וניצב על ראש ההר, ה' ירד מענן, ועמד עם משה. וה' התחיל להגיד את י"ג מידות הרחמים. לאחר מכן משה השתחווה לה'. ואמר: "ה', אם מצאת חן בעיני, סלח לעמך." ה' אמר: "אני כורת ברית עם כל בנ"י, ואעשה נפלאות שלא היו אף פעם, בכל הארץ, וכולם יראו, כי מעשה זה נורא הוא." והוסיף: "קיימו את כל אשר אצווה אתכם, והנני מגרש את כל העמים." חוץ מעמ"י, כמובן. והנה צוויי ה': "1. לא לכרות ברית עם עמים אחרים, של גויים. 2. לשבור את כל האלילים שלכם. 3. לא להשתחוות לאלוקים אחרים. 4. לא להתחתן עם בנות יושבי הארץ. 5. לא לעבוד אלילים. 6. לשמור את חג המצות. 7. כל בכור של בן אדם, שור, שה וחמור צריך לעשות פדיון הבן. 8. שבת. 9. ביכורים בחג השבועות. 10. לעלות לרגל לבית המקדש בשלושת הרגלים. ולמה 3 פעמים בשנה? כי יש אנשים שלא יכולים ללכת, אז יש 3 הזדמנויות. 11. לא לשחוט קרבן פסח כשיש עוד חמץ. 12. ביכורי האדמה. 13. לא לאכול חלב ובשר ביחד. אלו הם המצוות. ה' אמר למשה: "כתוב לך את המצוות שאמרתי לך" משה היה שם 40 יום ו40 לילה, לא אכל ולא שתה. משה כתב את את דברי ה', על הלוחות. לפני כן, אמרנו שה' אמר למשה שהוא בעצמו יכתוב את הלוחות, אבל לא כן היה. כשמשה ירד מההר, פניו קרנו(האירו) ובנ"י פחדו להסתכל עליו. משה אמר שהכל בסדר וכל זה... לאחר מכן אמר להם את כל מה שה' ציווה. משה שם על פניו מסכה, כי בנ"י לא יכלו להסתכל עליו. וכל פעם כשמשה דיבר עם ה', הוא הוריד את המסכה, עד שסיים, כשסיים הלביש אותה שוב.